32002R2384
L 358/124
JURNALUL OFÍCIAL AL UNIUNII EUROPENE
REGULAMENTUL (CE) NR. 2384/2002 AL COMISIEI
din 30 decembrie 2002
de modificare a Regulamentului (CEE) nr. 2837/93 privind normele de aplicare a Regulamentului (CEE) nr. 2019/93 al Consiliului în ceea ce privește menținerea plantațiilor de măslini în zonele tradiționale de cultură
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2019/93 al Consiliului din 19 iulie 1993 privind măsurile specifice referitoare la anumite produse agricole pentru insulele mici din Marea Egee (1), regulament modificat ultima dată de Regulamentul (CEE) nr. 442/2002 (2), în special articolul 11 alineatul (2),
întrucât:
(1)
Regulamentul (CEE) nr. 2837/93 al Comisiei (3), modificat ultima dată de Regulamentul (CE) nr. 2813/94 (4), stabilește condițiile de acordare a ajutorului forfetar la hectar pentru menținerea plantațiilor de măslini în zonele tradiționale de cultură a măslinilor în insulele mici din Marea Egee.
(2)
Este necesar să se adauge la condițiile de eligibilitate stabilite la articolul 1 din Regulamentul (CEE) nr. 2837/93 o condiție care să corespundă articolului 24 alineatul (1) din Regulamentul (CE) nr. 2366/98 al Comisiei din 30 octombrie 1998 privind normele de aplicare a regimului de ajutor pentru producția de ulei de măsline pentru anii de comercializare 1998/1999 până în 2003/2004 (5), regulament modificat ultima dată de Regulamentul (CE) nr. 1249/2002 (6), care stabilește dimensiunea minimă a parcelei cu măslini care poate beneficia de ajutorul pentru producția de ulei de măsline.
(3)
Regulamentul (CEE) nr. 2837/93 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a uleiurilor și materiilor grase,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 2837/93, se adaugă următoarea literă:
„(e)
care au o dimensiune minimă, stabilită în conformitate cu dispozițiile articolului 24 alineatul (1) al doilea paragraf din Regulamentul (CE) nr. 2366/98 al Comisiei (7).
Articolul 2
Prezentul regulament intră în vigoare în douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 decembrie 2002.